Sad (Arabischer Buchstabe)
Ṣād ( صاد ) isch de vierzeet Buechstabe im arabische Abece und het de Zaalwert 50. Entstanden isch er usem phönizische Sade und wege dem verwandt mitem hebräische Tzade und em altgriechische San, wo i de Antiki nu i wenige dorische Tielekt bruucht worden isch.

Luutwert und Umschrift
S Ṣād isch ann vode vier emphatische Luut im Arabische und het drum kai Entsprechig im Tütsche. S werd wie s arabische Sin artikuliert, aber mit mee Spanig und de Hindertail vode Zunge goot gege de Gaume (IPA: /sˁ/). I de DMG-Umschrift werd s Ṣād mit /ṣ/ widergee, aso emene /s/ miteme Pünktli unedra. Di nödwüsseschaftlichi Literatur verzichtet i de Regle uf da Püktli.

S Ṣād isch e Sunebuechstabe, da haisst de Artikel al- werd assimiliert: aṣ-ṣaḥrā'   "d Wüesti".

Unicode

Arabisches Schriftzeiche